rejauldu/bengali-wikipedia huggingface dataset:
কাট্টাইকুট্টু হল দক্ষিণ ভারতের তামিলনাড়ু রাজ্যে অনুশীলিত একটি গ্রামীণ থিয়েটারের ধরন। ঐতিহ্য অনুসারে শুধুমাত্র পুরুষ অভিনেতারাই গান, অভিনয় এবং নৃত্য করে। এবং সঙ্গীতজ্ঞরা তাদের সাথে হারমোনিয়াম, মৃদঙ্গ এবং মূকাভিনয় দিয়ে সঙ্গত করে। টেরুকুট্টু এবং কাট্টাইকুট্টু শব্দদুটি প্রায়শই একের বদলে অন্যের জায়গায় ব্যবহৃত হয়। তবে, ঐতিহাসিকভাবে শব্দ দুটি পৃথক বলেই মনে হয়, অন্ততপক্ষে কিছু গ্রামে, দুটি ভিন্ন ধরনের প্রদর্শনের মধ্যে: যেখানে টেরুকুট্টু বলতে গ্রামের দেবতার মরিয়াম্মানের শোভাযাত্রায় অংশ নেওয়া দুজন অভিনেতার সচল অভিনয়কে বলা হয়, কাট্টাইকুট্টু বোঝায় সারা রাতব্যাপী, একটি নির্দিষ্ট স্থানে প্রায় পনেরজন অভিনেতা এবং সংগীত শিল্পীর মিলিত পরিবেশনাকে।   ইতিহাস   কাট্টাইকুট্টু নামটি এসেছে কাট্টাই শব্দ থেকে, যেটি অভিনয়ের সময় অভিনেতাদের দ্বারা পরিধান করা বিশেষ অলঙ্কারগুলি বোঝায়; কুট্টু বলতে বোঝায় থিয়েটারকে। দর্শকেরা অভিনেতাদের মস্তকাবরণের আকার এবং তাদের সাজসজ্জা থেকে বিভিন্ন চরিত্রকে চিনতে পারে।  কাট্টাইকুট্টু বহু বছর ধরে গ্রামীণ তামিলনাড়ুতে প্রদর্শিত আসছে। ১৯৯০ সালের নভেম্বরে, কাট্টাইকুট্টু অভিনেতা পেরুংগাট্টু পি. রাজগোপালএর উদ্যোগে সতেরোটি গ্রামীণ অভিনেতা ও সংগীতশিল্পী মিলে তামিলনাড়ুর কাঞ্চীপুরম শহরে তাঁদের থিয়েটার প্রচারের জন্য একটি সংস্থা প্রতিষ্ঠা করেছিলেন। তাঁরা কাট্টাইকুট্টু নামটি ব্যবহার করে সম্মিলিতভাবে এই তৃণমূল স্তরের সংঘের নাম দিয়েছিলেন তামিলনাড়ু কট্টাইকুট্টু কলাই ভালারকি মুন্নেরা সংঘম। তাঁরা শুধুমাত্র কুট্টু বা টেরুকুট্টু নাম ব্যবহার করেন নি। আনুষ্ঠানিকভাবে নিবন্ধিত এই সংঘের মূল লক্ষ্যগুলি ছিল কাট্টাইকুট্টুকে প্রচার করা, নিজস্ব অধিকারে এটিকে একটি থিয়েটারের ধরন হিসাবে প্রতিষিত করা এবং পেশাদার অভিনেতাদের আগ্রহ আরও বাড়ানো। কুড়ি বছরেরও বেশি আগে এর সূচনার পর থেকেই, এই সংঘ বেশ কয়েকটি কার্যক্রম সহ একটি ছাতা সংগঠনে পরিণত হয়েছে। তাদের কার্যকলাপের মধ্যে রয়েছে তরুণ, প্রতিভাবান কাট্টাইকুট্টু অভিনয় শিল্পীর ভবিষ্যত প্রজন্মকে শিক্ষণ এবং প্রশিক্ষণ দেওয়া (কাট্টাইকুট্টু গুরুকুলম), গ্রামীণ বালিকা এবং নারীর জন্য এই থিয়েটারের দরজা খুলে দেওয়া, একটি বার্ষিক থিয়েটার উৎসবের আয়োজন করা এবং নতুন ও প্রায়শই অভিনব নাটক নির্মাণ। ২০০৯ সালে সংগঠনটির নাম সংক্ষিপ্ত করে কাট্টাইকুট্টু সংঘ করা হয়েছে।   তথ্যসূত্র    আরো পড়ুন    বহিঃসংযোগ   Kattaikkuttu Sangam   বিষয়শ্রেণী:লোকসংস্কৃতি বিষয়শ্রেণী:ভারতের নাট্যকলা বিষয়শ্রেণী:মহাভারত বিষয়শ্রেণী:লোকনাট্য বিষয়শ্রেণী:মহাভারত অবলম্বনে সৃষ্টিকর্ম
মাহমুদ উস সামাদ চৌধুরী (৩ জানুয়ারি ১৯৫৫–১১ মার্চ ২০২১) ছিলেন বাংলাদেশের একজন রাজনীতিবিদ। তিনি সিলেট-৩ আসনের সংসদ সদস্য ছিলেন।   প্রাথমিক জীবন  মাহমুদ উস সামাদ চৌধুরী ৩ জানুয়ারি ১৯৫৫ সালে তৎকালীন পূর্ব পাকিস্তানের সিলেটে ফেঞ্চুগঞ্জের নূরপুর গ্রামে জন্মগ্রহণ করেন। তার পিতার নাম দেলোয়ার হোসেন চৌধুরী ও মাতা আছিয়া খানম চৌধুরী। তার ছোট ভাই লন্ডনস্থ চ্যানেল এসের চেয়ারম্যান আহমেদ উস সামাদ চৌধুরী। তার এমবিএ ডিগ্রী ছিল, যা তিনি যুক্তরাজ্যের একটি বিশ্ববিদ্যালয় থেকে অর্জন করেছিলেন। তার স্ত্রী ফারজানা সামাদ চৌধুরী, এই দম্পতির ১ ছেলে।   রাজনৈতিক জীবন  মাহমুদ উস সামাদ চৌধুরী সিলেট জেলা আওয়ামী লীগের সহসভাপতি ছিলেন।  তিনি ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়ে ছিলেন।  তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে পরাজিত হয়েছিলেন।  তিনি শেখ রাসেল শিশু কিশোর পরিষদের মহাসচিব ছিলেন। ২০০৯ সালের ২৯ জানুয়ারি তিনি "১৯৭১ এর যুদ্ধাপরাধীদের বিচার" প্রসঙ্গটি সংসদে উত্থাপন করেন।  মৃত্যু  মাহমুদ উস সামাদ চৌধুরী ১১ মার্চ ২০২১ সালে করোনাভাইরাসে আক্রান্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:২০২১-এ মৃত্যু বিষয়শ্রেণী:সিলেট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
thumb|right|Ambtenaar (government official), by Louis Dusée পদস্থ কর্মকর্তা বা পদস্থ কর্মচারী (ইংরেজিতে Official অফিশাল্‌) হলেন কিছু ব্যক্তি, যারা সরকার বা কোন একটি প্রতিষ্ঠানের একটি দপ্তরে (কার্য সম্পাদন বা হুকুম পালনের একটি পরিশ্রমী স্থান) নির্দিষ্ট সময় অবস্থান করেন এবং কর্তৃপক্ষের (তাদের নিজস্ব বা তাদের উচ্চতর এবং / অথবা নিয়োগদাতার যা, সরকারি বা আইনত বেসরকারী হয়) মহড়ায় অংশগ্রহণ করেন।  সরকারি অফিসিয়াল বা কার্যনির্বাহক হলেন এমন একজন ব্যক্তি যিনি সরকার বা জন প্রশাসনের সাথে জরিত। অফিসিয়াল হতে পারে নির্বাচিত, নিযুক্তকৃত, নিয়োগকৃত, মনোনীত বা চাকুরীজীবী। আমলা বা বেসামরিক কর্মচারী হলো আমলাতন্ত্রের সদস্য। নির্বাচিত অফিসিয়াল হলো সেই ব্যক্তি যে নির্বাচনে প্রতিদ্বন্দ্বীতার মাধ্যমে জয়লাভ করে আসে। এছাড়াও অফিসিয়াল হতে পারে প্রাক্তন অফিসিয়াল থেকে পুননিযুক্তকৃত। কিছু অফিসিয়াল পদ উত্তারাধিকার সূত্রে পাওয়া যেতে পারে। একজন ব্যক্তি যিনি বর্তমানে একটি দপ্তরে অবস্থান করছেন, তাকে একজন শাসক হিসাবে অবহিত করা হয়।   আরও দেখুন   অফিসার  আমলা  বেসামরিক কর্মচারী  সচিব  উপজেলা নির্বাহী অফিসার   তথ্যসূত্র   বহিঃসংযোগ  বিষয়শ্রেণী:যাজকীয় শিরোনাম বিষয়শ্রেণী:কর্তৃত্বমূলক পদ বিষয়শ্রেণী:সরকারি পেশা
আফগান আরব বা আরব আফগান হলেন আরব এবং অন্যান্য মুসলিম ইসলামপন্থী মুজাহিদীন, যাঁরা সোভিয়েত-আফগান যুদ্ধের সময় অথবা পরবর্তী সময় আফগানিস্তানে সহকর্মী মুসলমানদের সোভিয়েত এবং সোভিয়েতপন্থী আফগান সরকারের সাথে লড়াইয়ে সাহায্য করতে এসেছিলেন।  এই স্বেচ্ছাসেবকদের আনুমানিক সংখ্যা ৮,০০০ থেকে ৩৫,০০০ বলে তখন অনুমান করা হয়েছিল।  Rashid, Ahmed, Taliban: Militant Islam, Oil and Fundamentalism in Central Asia (New Haven, 2000), p. 129.  সৌদি আরবের প্রয়াত সাংবাদিক, যিনি আফগানিস্তান জিহাদ কভার করার জন্য একটি বড় আরবি মিডিয়া সংস্থার ১ম আরব সাংবাদিক, জামাল খাসোগি তাদের সংখ্যা প্রায় ১০,০০০ হবে বলে অনুমান করেছেন। Peter Bergen, The Osama bin Laden I Know: An Oral History of al Qaeda's Leader, Simon and Schuster (2006), p. 41 মুসলিম ও আরব বিশ্বে তারা সোভিয়েত ইউনিয়নের পরাজয়ের নিজেদের অবদানের জন্য বীরত্বের মর্যাদা অর্জন করেছিলেন এবং দেশে ফিরে তাদের নিজেদের ও অন্যান্য সরকারের বিরুদ্ধে জিহাদ চালানোর যথেষ্ট তাৎপর্য বহন করেছিলেন ছিল।  তাদের নাম আফগান সত্ত্বেও কেউই আফগানিস্তানের অধিবাসী ছিলেন না; বরং অনেকে আরবও ছিলেন না; তবে তুর্কি বা মালয় ছিলেন। পশ্চিমে তর্কযোগ্যভাবে তাদের পদমর্যাদায় সবচেয়ে বিখ্যাত ব্যক্তিত্ব ছিলেন ওসামা বিন লাদেন ।   তথ্যসূত্র   বিষয়শ্রেণী:আফগানিস্তানের দ্বন্দ্ব (১৯৭৮–বর্তমান) বিষয়শ্রেণী:সর্ব-ইসলামবাদ বিষয়শ্রেণী:সালাফি জিহাদি
শাহানুদ্দীন চৌধুরী (১৫ জুন ১৯৬৭) একজন বাংলাদেশী দৌড়বিদ।তিনি ১৯৯২ গ্রীষ্মকালীন অলিম্পিকে বাংলাদেশের প্রতিনিধিত্ব করেন। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:বাংলাদেশী পুরুষ স্প্রিন্টার বিষয়শ্রেণী:বাংলাদেশী পুরুষ দীর্ঘ লম্ফবিদ বিষয়শ্রেণী:বাংলাদেশের অলিম্পিক মল্লক্রীড়াবিদ বিষয়শ্রেণী:১৯৯০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
গন্দরওয়ারা () ভারতের মধ্য প্রদেশ রাজ্যের নরসিংহপুর জিলা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪২ মিটার (১১২২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গন্দরওয়ারা শহরের জনসংখ্যা হল ৩৭,৮৩৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে গন্দরওয়ারা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
খলশী (বৈজ্ঞানিক নাম: Aegiceras corniculatum) হচ্ছে প্রিমুলাসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮  বিবরণ সুন্দরবনের ম্যানগ্রোভ উদ্ভিদের মধ্যে খলশী একটি। বিশ্বব্যাপী বিপন্ন উদ্ভিদ তালিকায় আছে। এই গাছ। ৭ মিটার পর্যন্ত উঁচু হয়। এই গুল্ম ও ছোট গাছ বৃদ্ধি অনেক কম। এর পাতা ৩০ থেকে ১০০ মিমি দীর্ঘ এবং ১৫ থেকে ৫০ মিমি প্রশস্ত, পুরু। এর ফুল দেখতে ছোট সাদা হয়। মিষ্টি গন্ধ বিশিষ্ট্য।  বিস্তৃতি ভারত, দক্ষিণ-পূর্ব এশিয়া, দক্ষিণ চীন, নিউ গিনি এবং অস্ট্রেলিয়া অঞ্চলে জন্মে।  ঔষধি গুণ এর নির্যাস বেদনানাশক হিসাবে ব্যবহার করা হয়।  আরও দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:অস্ট্রেলিয়ার উদ্ভিদ বিষয়শ্রেণী:কুইন্সল্যান্ডের উদ্ভিদ বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ম্যানগ্রোভ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
জলপাইরঙা বেত আঁচড়া হচ্ছে শ্রীলঙ্কা, ভারত, বাংলাদেশ, মিয়ানমার, মালয়েশিয়া,চীন, কম্বোডিয়া, থাইল্যান্ড ,ভিয়েতনাম এবং নেপালের স্থানীয় কলুব্রিডি পরিবারের গেছো সাপের প্রজাতি। Richman, N. & Böhm, M. (2010). "Dendrelaphis cyanochloris". IUCN Red List of Threatened Species. 2010: e.T176783A7303949. doi:10.2305/IUCN.UK.2010-4.RLTS.T176783A7303949.en.    বর্ণনা  এটি একটি গেছো সাপ। মাঝের একটি স্তর নীলকান্তমণী বা গাঢ় উজ্জ্বল নীলাস্তর, নীল স্তরের উপরে মাথা বরাবর উপরিভাগ উজ্জ্বল বাদামী স্তর ও নীল স্তরে নিচের বুক বা নিচের  অর্ধবৃত্তাকারের দেহ স্তর  জলপাই রঙা। তুলনামূলক চোখ গুলো দেহ অপেক্ষা বড় ও গাঢ় উজ্জ্বল নীলাস্তরের সামঞ্জস্য রঙ। Richman, N. & Böhm, M. (2010). "Dendrelaphis cyanochloris". IUCN Red List of Threatened Species. 2010: e.T176783A7303949. doi:10.2305/IUCN.UK.2010-4.RLTS.T176783A7303949.en    আবাস  এটি ভারত, শ্রীলঙ্কা,  নেপাল, বাংলাদেশ,চীন, মিয়ানমার, থাইল্যান্ড, মালয়েশিয়া,কম্বোডিয়া, ভিয়েতনামে দেখা যায়।প্রধানত ঘন জঙ্গল , অতিবৃষ্টি অরণ্য  সমুদ্র পৃষ্ঠ থেকে ১,০০০ মিটার উপরের অঞ্চলে এরা বাস করে। Richman, N. & Böhm, M. (2010). "Dendrelaphis cyanochloris". IUCN Red List of Threatened Species. 2010: e.T176783A7303949. doi:10.2305/IUCN.UK.2010-4.RLTS.T176783A7303949.en      সংরক্ষণ  এটি একটি আইইউসিএন কর্তৃক ন্যূনতম বিপদগ্রস্ত  সাপের প্রজাতি হিসেবে চিহ্নিত।বন উজাড়, আবাসভূমিতে জলবায়ুর পরিবর্তনে প্রভাব, আবাস অঞ্চল দখল প্রভৃতি কারণে প্রজাতিটি হুমকিতে রয়েছে।    তথ্যসূত্র   বিষয়শ্রেণী:কলুব্রিডি বিষয়শ্রেণী:দক্ষিণ-পূর্ব এশিয়ার সাপ বিষয়শ্রেণী:বাংলাদেশের সরীসৃপ বিষয়শ্রেণী:ভারতের সরীসৃপ বিষয়শ্রেণী:মালয়েশিয়ার সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:১৯২১-এ বর্ণিত সরীসৃপ
জামাল পিয়ারাস লুইস (; জন্ম: ২৫ জানুয়ারি ১৯৯৮; জামাল লুইস নামে সুপরিচিত) হলেন একজন ইংরেজ–উত্তর আয়ারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং উত্তর আয়ারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৬ সালে, জামাল উত্তর আয়ারল্যান্ড অনূর্ধ্ব-১৯ দলের হয়ে উত্তর আয়ারল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উত্তর আয়ারল্যান্ডের বয়সভিত্তিক দলের হয়ে খেলার পর, তিনি ২০১৮ সালে উত্তর আয়ারল্যান্ডের হয়ে আন্তর্জাতিক পর্যায়ে অভিষেক করেছেন; উত্তর আয়ারল্যান্ডের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন।  প্রারম্ভিক জীবন জামাল পিয়ারাস লুইস ১৯৯৮ সালের ২৫শে জানুয়ারি তারিখে ইংল্যান্ডের লুটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জামাল উত্তর আয়ারল্যান্ড অনূর্ধ্ব-১৯ এবং উত্তর আয়ারল্যান্ড অনূর্ধ্ব-২১ দলের হয়ে খেলার মাধ্যমে উত্তর আয়ারল্যান্ডের প্রতিনিধিত্ব করেছেন। উত্তর আয়ারল্যান্ডের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল উত্তর আয়ারল্যান্ড  ২০১৮  ৬  ০ ২০১৯  ৬  ০ ২০২০  ৬  ০ ২০২১  ৮  ০ ২০২২  ২  ০ সর্বমোট  ২৮  ০  তথ্যসূত্র  বহিঃসংযোগ                     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:উত্তর আয়ারল্যান্ডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উত্তর আয়ারল্যান্ডের আন্তর্জাতিক যুব ফুটবলার বিষয়শ্রেণী:উত্তর আয়ারল্যান্ডের আন্তর্জাতিক ফুটবলার বিষয়শ্রেণী:নরিচ সিটি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বাগধা বাংলাদেশের বরিশাল জেলার অন্তর্গত আগৈলঝাড়া উপজেলার একটি ইউনিয়ন।   আয়তন  বাগধা ইউনিয়নের আয়তন ৮,৭১৩ একর।   প্রশাসনিক কাঠামো  বাগধা ইউনিয়ন আগৈলঝাড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আগৈলঝাড়া থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বাগধা ইউনিয়নের মোট জনসংখ্যা ৩০,৩০৬ জন। এর মধ্যে পুরুষ ১৪,৬২৭ জন এবং মহিলা ১৫,৬৭৯ জন। মোট পরিবার ৬,৫৮৬টি।   শিক্ষা  ২০১১ সালের আদমশুমারি অনুযায়ী বাগধা ইউনিয়নের সাক্ষরতার হার ৫৯.৬%।   আরও দেখুন   আগৈলঝাড়া উপজেলা  আগৈলঝাড়া থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:আগৈলঝাড়া উপজেলার ইউনিয়ন
thumb|150px|টারসুস গ্র্যান্ড মসজিদের ভেতর  টারসুস গ্র্যান্ড মসজিদ () তুরস্কের মেরসিন প্রদেশের টারসুসের একটি মসজিদ।   ভৌগোলিক অবস্থান  মসজিদটি কামি নুর আশেপাশের টারসুসের কেন্দ্রে রয়েছে। এটি টারসুসের সবচেয়ে বড় মসজিদ। এটি সেন্ট পলস চার্চের কাছে, মাত্র ১৮০ মিটার (৫৯০ ফুট) দূরে।   ইতিহাস   মসজিদটি ১৫৭৯ সালে অটোমান শাসনামলে নির্মিত হয়েছিল। মসজিদের কমিশনার হলেন রামাদানীদ রাজবংশের ইব্রাহিম বে,Mersin online information   একটি তুর্কমেন রাজবংশ যা ১৫১৭ সালের আগে এই অঞ্চলের শাসক ছিল এবং ১৬ শতকের বাকি সময়ে উসমানীয় সাম্রাজ্য-এর ভাসাল হিসাবে অব্যাহত ছিল। কিন্তু মসজিদের তথ্য ফলক অনুসারে গ্র্যান্ড মসজিদের জায়গায় একটি পুরানো মসজিদ ছিল যা নবম শতাব্দীতে আব্বাসীয় (আরব) শাসনামল-এ নির্মিত হয়েছিল। টারসুস বাইজেন্টাইন সাম্রাজ্যের দ্বারা বন্দী হওয়ার পর, পুরানো মসজিদটি একটি গির্জায় রূপান্তরিত হয়। কিন্তু ১৪ শতকে রামাজানোলু টারসুস দখল করে এবং ১৫৭৯ সালে মসজিদটি পুনর্নির্মাণ করা হয়। কিরককাসিক বেডেস্ট মসজিদটিকে সমর্থন করার জন্য একটি বেডস্টেনও ১৫৭৯ সালে নির্মিত হয়েছিল।  কারিগরি বিবরণ  thumb|left|150px|টারসুস গ্র্যান্ড মসজিদে ঘড়ি-স্তম্ভ মসজিদ প্রাঙ্গণে প্রবেশের পথটি উত্তরে একটি মার্বেল গেট দিয়ে। ১৬টি গম্বুজ সহ ১৪টি স্তম্ভ বিশিষ্ট নারটেক্সটি টাইলস দিয়ে সজ্জিত করা হয়েছে। মূল ভবনের নির্মাণ সামগ্রী খোদাই করা পাথর। মূল ভবনের স্তম্ভগুলিকে ইরানি খিলান নামে অর্ধবিন্দুযুক্ত খিলানের সাথে সংযুক্ত করা হয়েছে। মিম্বর এবং মিহরাব (মক্কার দিকে নির্দেশিত) মার্বেল দিয়ে তৈরিTarsus booklet, Tarsus Municipality  সমাধি মসজিদের পূর্বদিকে আল-মামুন (আব্বাসীয় খলিফা), লোকমান হাকিম এবং শীষ-এর সমাধি রয়েছে, যাকে আদম-এর সন্তান বলে বিশ্বাস করা হয়।  আরও দেখুন  তুর্কি গ্র্যান্ড মসজিদের তালিকা  তথ্যসূত্র  বিষয়শ্রেণী:মেরসিনের উসমানীয় মসজিদ বিষয়শ্রেণী:মেরসিন প্রদেশের ভবন ও স্থাপনা বিষয়শ্রেণী:মেরসিন প্রদেশের দর্শনীয় স্থান বিষয়শ্রেণী:মেরসিন প্রদেশের ইতিহাস বিষয়শ্রেণী:টারসুস, মেরসিন বিষয়শ্রেণী:মেরসিনের মসজিদ বিষয়শ্রেণী:প্রধান মসজিদ বিষয়শ্রেণী:১৬শ শতাব্দীর মসজিদ
thumb|260px|রাউক ভবন রাজশাহী উন্নয়ন কর্তৃপক্ষ (আরডিএ) বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজশাহীর উন্নয়ন প্রকল্পসমূহের পরিকল্পনা ও বাস্তবায়ন করে থাকে।  ইতিহাস ১৭৭২ সালে জেলা হিসেবে প্রতিষ্ঠিত রাজশাহী ১৮৭৬ সালে একটি শহরে পরিণত হয়। ১৮৭৬ সালে রাজশাহী পৌরসভা প্রতিষ্ঠিত হয়। সময়ের চাহিদা মেটাতে এই শহরে মেডিকেল কলেজ, বিশ্ববিদ্যালয়, প্রকৌশল বিশ্ববিদ্যালয়, রেডিও সেন্টার, বিমানবন্দর এবং আরও অনেক গুরুত্বপূর্ণ জিনিস প্রতিষ্ঠা করা হয়। এতে, বিভিন্নভাবে শহরের গুরুত্ব বৃদ্ধি পায় এবং শহরটি অপরিকল্পিতভাবে বৃদ্ধি পেতে থাকে। পরিকল্পিত ও টেকসই উপায়ে নগরের বিকাশ ও উন্নয়ন নিশ্চিত করতে ১৯৭৬ সালের অক্টোবরে এক অধ্যাদেশের মাধ্যমে রাজশাহী নগর উন্নয়ন কর্তৃপক্ষ প্রতিষ্ঠিত হয়। ২০১৫ সালে রাজশাহী নগর উন্নয়ন কর্তৃপক্ষ ২০ বছরের জন্য বৃহৎ পরিকল্পনা প্রকাশ করে। ২০১৯ সালে, রাজশাহী উন্নয়ন কর্তৃপক্ষ ১০১ বিলিয়ন টাকার বাজেটসহ ১১টি উন্নয়ন প্রকল্পের ঘোষণা দেয়।   কার্যক্রম রাজশাহী উন্নয়ন কর্তৃপক্ষের অধিক্ষেত্রভুক্ত এলাকায় পরিকল্পিত উন্নয়নের লক্ষ্যে মহাপরিকল্পনা প্রণয়ন ও বাস্তবায়ন মহাপরিকল্পনা অনুযায়ী ভূমি ব্যবহার ও ইমারত নির্মাণ নিয়ন্ত্রণ নগরীর চাহিদাকে অগ্রাধিকার দিয়ে মহাপরিকল্পনা অনুযায়ী বিভিন্ন ধরনের উন্নয়নমূলক প্রকল্প গ্রহণ ও বাস্তবায়ন অধ্যাদেশ ও ইমারত নির্মাণ আইন অনুসারে ভৌত উন্নয়ন নিয়ন্ত্রণ করা এবং অপরিকল্পিত ইমারত নির্মাণ রোধ করা   তথ্যসূত্র  বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:রাজশাহী ভিত্তিক সংগঠন বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের নগর উন্নয়ন কর্তৃপক্ষ বিষয়শ্রেণী:১৯৭৬-এ প্রতিষ্ঠিত সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর
থাম্ব|250px|ডান|অস্ট্রালেশিয়া থাম্ব|250px|ওশেনিয়ার বিভিন্ন অঞ্চল: নিউজিল্যান্ড একই সাথে অস্ট্রেলেশিয়া ও পলিনেশিয়ার অন্তর্গত। অনেকসময় মেলানেশিয়ার কিছু অংশ বা পুরোটাই অস্ট্রালেশিয়ার অংশ হিসেবে বিবেচিত হয়।  অস্ট্রেলেশিয়া (ইংরেজি- Australasia) একটি প্রশান্ত মহাসাগরীয় ভৌগোলিক অঞ্চল। অস্ট্রেলিয়া, নিউজিল্যান্ড, নিউ গিনি ও তৎসংলগ্ন কিছু প্রশান্ত মহাসাগরীয় দ্বীপপুঞ্জ নিয়ে অস্ট্রেলেশিয়া অঞ্চলটি গঠিত। অঞ্চলটি ওশেনিয়া মহাদেশের অন্তর্গত। শব্দটি সর্বপ্রথম ১৭৫৬ সালে শার্ল দি ব্রসি কর্তৃক ব্যবহৃত হয়; তার Histoire des navigations aux terres australes নামক বইয়ে। শব্দটির আক্ষরিক অর্থ এশিয়ার দক্ষিণ প্রান্ত (লাতিন: অস্ট্রাল = দক্ষিণ প্রান্ত)। অস্ট্রালেশিয়া, পলিনেশিয়া ও মাইক্রোনেশিয়া হতে পৃথক। এটি ভারতের সাথে একই ইন্দো-অস্ট্রেলীয় পাতের উপর অবস্থিত।   বহিঃসংযোগ    তথ্যসূত্র     বিষয়শ্রেণী:ওশেনিয়ার ভূগোল বিষয়শ্রেণী:ওশেনিয়ার অঞ্চল
থাম্ব|সূর্যমুখীতে ফিবোনাচ্চি ধারা  গাণিতিক জীববিদ্যা () নতুন এক বিজ্ঞান যা গণিত এবং জীববিদ্যা র সমন্বয়ে গঠিত। সাংগঠনিক জীববিদ্যার সাথে এর যথেষ্ট মিল রয়েছে তবে এই বিদ্যার প্রধান লক্ষ্য হচ্ছে বিভিন্ন গাণিতিক পদ্ধতি ব্যবহার ও আবিষ্কার এর মাধ্যমে জৈব তথ্যবিজ্ঞান এবং সাংগঠনিক জীববিদ্যা কে সমৃদ্ধ করা। ক্ষেত্রটিকে কখনও কখনও গাণিতিক জীববিজ্ঞান বা জৈববিজ্ঞান বলা হয়। তাত্ত্বিক জীববিজ্ঞান জীববিজ্ঞানের জন্য তাত্ত্বিক নীতিগুলির বিকাশের উপর আরও বেশি জোর দেয় যেখানে গাণিতিক জীববিজ্ঞান জৈবিক সিস্টেমগুলি অধ্যয়নের জন্য গাণিতিক সরঞ্জামগুলির ব্যবহারের উপর দৃষ্টি নিবদ্ধ করে, যদিও দুটি শব্দটি মাঝে মাঝে পরিবর্তিত হয়।   তথ্যসূত্র   বিষয়শ্রেণী:জৈব তথ্যবিজ্ঞান বিষয়শ্রেণী:গাণিতিক ও তাত্ত্বিক জীববিজ্ঞান
টাইমস বিশ্ববিদ্যালয় বাংলাদেশ বাংলাদেশের একটি বেসরকারী বিশ্ববিদ্যালয়। এটি দক্ষিণ অঞ্চলের ফরিদপুর জেলায় অবস্থিত।ফরিদপুরে টাইমস ইউনিভার্সিটির অনুমোদন  লক্ষ্য ও উদ্দেশ্য  কমিউনিটি ও বিশ্ববিদ্যালয়ের মধ্যে দ্বিপক্ষীয় সম্পর্কের মাধ্যমে দেশের উচ্চ শিক্ষার লক্ষ্য এবং দেশের টেকসই অর্থনৈতিক প্রবৃদ্ধি অর্জন করা। অনুষদ প্রকৌশল বিভাগ   সিএসই (৪ বছর)   সিএসই (৩ বছর)  ব্যবসায় প্রশাসন  বিবিএ  এমবিএ  ইএমবিএ (নির্বাহী)  আইন বিভাগ  এলএলবি (অনার্স)  এলএলবি (২-বছর)  এলএলএম (1 এবং ২ বছর)  কলা এবং সামাজিক বিজ্ঞান অনুষদ  ইংরেজি বিএ (অনার্স)  ইংরেজি এমএ (1 এবং 2 বছর)  গ্রন্থাগার ও তথ্য বিজ্ঞান ডিপ্লোমা  অর্থনীতি   ল্যাবসমূহ  বিশ্ববিদ্যালয়ের  শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।  কম্পিউটার ল্যাব  টাইপ ল্যাব  অবস্থান স্থায়ী ক্যাম্পাস  টাইমস বিশ্ববিদ্যালয় বাংলাদেশ প্লট নং ৬৫১ ও ৬৫২, পশ্চিম খাবাসপুর,  ফরিদপুর, বাংলাদেশ   সিটি ক্যাম্পাস  টাইমস বিশ্ববিদ্যালয় বাংলাদেশ ধানমন্ডি টাওয়ার, বাড়ি # ৪/এ,  রোড # ২৭ (পুরাতন),২য় তল,  ধানমন্ডি, ঢাকা ১২০৯  আরও দেখুন  সরকারি বিশ্ববিদ্যালয়    বেসরকারি বিশ্ববিদ্যালয়   তথ্যসূত্র   বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান  বিষয়শ্রেণী:ঢাকার বিশ্ববিদ্যালয় ও মহাবিদ্যালয়
সাতক্ষীরা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৬নং আসন।  সীমানা ২০২৪ সাল পর্যন্ত সাতক্ষীরা-২ আসনটি সাতক্ষীরা জেলার সাতক্ষীরা সদর উপজেলা  নিয়ে গঠিত ছিলো।     ২০২৫ সালের ৪সেপ্টেম্বর সীমানা পরিবর্তন করে,  সাতক্ষীরা সদর উপজেলা ও দেবহাটা উপজেলা করা হয়েছে [2]  নির্বাচিত সাংসদ নির্বাচন  সদস্য  দল ১৯৮৬ কাজী শামসুর রহমান বাংলাদেশ জামায়াতে ইসলামী ১৯৮৮ হাবিবুর রহমান জাতীয় পার্টি ১৯৯১ কাজী শামসুর রহমান বাংলাদেশ জামায়াতে ইসলামী ফেব্রুয়ারি ১৯৯৬ শামছুল হক বাংলাদেশ জাতীয়তাবাদী দল জুন ১৯৯৬ কাজী শামসুর রহমান বাংলাদেশ জামায়াতে ইসলামী ২০০১ আব্দুল খালেক মন্ডল বাংলাদেশ জামায়াতে ইসলামী ২০০৮ এম. এ. জব্বারজাতীয় পার্টি ২০১৪ মীর মোস্তাক আহমেদ রবি বাংলাদেশ আওয়ামী লীগ ২০১৮ মীর মোস্তাক আহমেদ রবি বাংলাদেশ আওয়ামী লীগ২০২৪আশরাফুজ্জামান আশুজাতীয় পার্টি   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে সাতক্ষীরা-২  বিষয়শ্রেণী:সাতক্ষীরা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
লক্ষ্মী বাওড় জলাবন বা লক্ষ্মী বাওড় সোয়াম্প ফরেস্ট (স্থানীয়ভাবে খড়তির জঙ্গল নামে পরিচিত) বাংলাদেশের সর্ববৃহত মিঠাপানির জলাবন এবং পাখির অভয়ারণ্য, যা হবিগঞ্জের বানিয়াচং এ অবস্থিত। দৈর্ঘ্য ও প্রস্থে প্রায় সমান এই বনের আয়তন সাড়ে ৩ কিলোমিটার এবং আকার ও আয়তনের ব্যাপ্তিতে এটি রাতারগুল জলাবন অপেক্ষাও অনেক বড়।   অবস্থান  সিলেট বিভাগের হবিগঞ্জ জেলার বানিয়াচং উপজেলার বানিয়াচং উত্তর পূর্ব ইউনিয়ন এর খড়তি নদীর দক্ষিণ দিকে বিরাট হাওরের মধ্যে অবস্থিত এই জলাবন। এই বনের দক্ষিণ দিকে লোহাচুড়া, উত্তরে খড়তি আর পশ্চিমে নলাই নদী আর পূর্বপাশে রয়েছে গঙ্গাজলের হাওরের অবস্থান। হবিগঞ্জ থেকে ১২ মাইল দূরবর্তী বানিয়াচং উপজেলা সদরের আদর্শ বাজার নৌকাঘাট থেকে ৫ কিলোমিটার উত্তরে হাওরের মাঝে এ জলাবন।আর সড়কপথে বানিয়াচং বড় বাজার থেকে লক্ষীবাওর জলাবন ৮ কিলোমিটার উত্তরে অবস্থিত।    নামকরণ  খড়তি নদীর দক্ষিণ দিকে বিরাট হাওরের মধ্যে অবস্থিত এই জলাবন এলাকাবাসীর নিকট খড়তির জঙ্গল নামে পরিচিত।   উদ্ভিদবৈচিত্র্য  এই বনটিকে প্রথম-দর্শনে মনে হবে হিজল আর করচের বাগান। এই মিঠাপানির জলাবনটিতে দৃশ্যমান উদ্ভিদের মধ্যে হিজল-কড়চ ছাড়াও রয়েছে বরুণ, কাকুরা, বউল্লা, খাগড়া, চাইল্লা, নল ইত্যাদি অসংখ্য গাছ ও গুল্ম-লতা।   প্রাণিবৈচিত্র্য  জলমগ্ন এই বনে সাঁপের আবাস বেশি; এদের মধ্যে রয়েছে কেউটে, লাড্ডুকা, দারাইশ সহ বিভিন্ন বিষধর সাপ। এছাড়াও  আছে জোঁক; শুকনো মৌসুমে বেজি আর গুই সাপও দেখা যায়। রয়েছে মেছোবাঘ, শিয়াল প্রভৃতি প্রাণী। হরেক রকমের বিরল প্রজাতির পাখির বসবাস এই জলাশয়ে। এই জলাঞ্চলে বাংলাদেশের জাতীয় পাখি দোয়েল, সাদা বক, ঘুঘু, বালি হাঁস, পানকৌড়ি ও শালিকসহ বিভিন্ন প্রজাতির দেশীয় পাখির পাশাপাশি শীতকালে প্রচুর পরিযায়ী পাখিও আসে। এটি দেশী ও অতিথি পাখির অভয়ারন্য হিসাবে সংরক্ষিত এলাকা। এছাড়াও এখানকার খাল-বিল ও হাওড়-বাওড়ে পাওয়া যায় প্রচুর মিঠাপানির মাছ।   পর্যটন আকর্ষণ  জলে ডুবে থাকা এই বনটি দেখতে বিভিন্ন সময়, বিশেষতঃ বর্ষা মৌসুমে এখানে ভিড় করেন পর্যটকগণ; বনের ভিতর ডিঙি নৌকায় চড়ে ঘুরতে ঘুরতে দেখা যায় অপরূপ প্রকৃতি।   আরও দেখুন   রাতারগুল জলাবন।   তথ্যসূত্র    বহিঃসংযোগ   লক্ষ্মী বাওড় জলাবন  - বাংলাদেশ জাতীয় তথ্য বাতায়নে।  বিষয়শ্রেণী:বাংলাদেশের দর্শনীয় স্থান বিষয়শ্রেণী:হবিগঞ্জ জেলার দর্শনীয় স্থান
এ কে এম রহমতুল্লাহ (জন্ম: ৪ ডিসেম্বর ১৯৫০) হলেন বাংলাদেশ আওয়ামী লীগের একজন রাজনীতিবিদ। তিনি ঢাকা-৫, ঢাকা-১০ ও ঢাকা-১১ আসনের সাবেক সংসদ সদস্য।   প্রাথমিক জীবন  এ কে এম রহমতুল্লাহ ৪ ডিসেম্বর ১৯৫০ সালে জন্মগ্রহণ করেন। তার পিতা রহিম উল্লাহ মোল্লা ও মাতা রওশন আরা বেগম।   কর্মজীবন  এ.কে.এম. রহমতুল্লাহ ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে তৎকালীন ঢাকা-৫ আসনের সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পুনরায় তৎকালীন ঢাকা-৫ আসনের সংসদ সদস্য নির্বাচিত হন।  ২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন ঢাকা-১০ আসন থেকে প্রথম সংসদ সদস্য হিসেবে নির্বাচিত হন। ২০১৬ সালের ১০ এপ্রিল তিনি ঢাকা উত্তর আওয়ামী লীগের সভাপতি নির্বাচিত হন। পরবর্তীতে ২০১৪ সালের দশম জাতীয় সংসদ নির্বাচনে বিনা প্রতিদ্বন্দ্বিতায় ঢাকা-১১ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি ঢাকা-১১ আসন থেকে আওয়ামী লীগের প্রার্থী হিসেবে মনোনয়ন পান।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:আহলে হাদিস ব্যক্তি
আন্তোনি আম্বিওরিস নুনিয়েস সেচিন (; জন্ম: ১৪ অক্টোবর ২০০৫; আন্তোনি নুনিয়েস নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যান্সফিল্ড টাউন এবং ডোমিনিকান প্রজাতন্ত্র জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।   প্রারম্ভিক জীবন  আন্তোনি আম্বিওরিস নুনিয়েস সেচিন ২০০৫ সালের ১৪ই অক্টোবর তারিখে ডোমিনিকান প্রজাতন্ত্রে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  নুনিয়েস ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে ডোমিনিকান প্রজাতন্ত্রের প্রতিনিধিত্ব করেছেন। নুনিয়েস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ম্যান্সফিল্ড টাউন ফুটবল ক্লাবের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার